የተተከሉትን ችግኞች ለመንከባከብ የተገባውን ቃል መጠበቅ እንደሚያስፈልግ ተጠቆመ
ሱሉልታ፡- ችግኞችን ለመንከባከብ የተገባውን ቃል መጠበቅ አስፈላጊ መሆኑን የውሀ መስኖና ኢነርጂ ሚኒስቴር አስታወቀ፡፡ የሚኒስቴር መስሪያ ቤቱ
ሠራተኞች በፊንፊኔ ዙሪያ
የኦሮሚያ ልዩ ዞን
በሱሉልታ ከተማ በሌሎ
ጨቤቃ ቀበሌ በመገኘት
ሐምሌ 22ቀን 2011 ዓ.ም
የተተከሏቸውን ችግኞች በተንከባከቡበት
ወቅት የተፋሰሶች ልማት
ባለስልጣን ምክትል ዋና
ዳይሬክተር አቶ ጌታቸው
ግዛው እንዳሉት ሠራተኞቹ
ችግኞችን ለመንከባከብ ለራሳቸውና ለህብረተሰቡ የገቡትን ቃልኪዳን ለመፈፀም እንቅስቃሴ መጀመራቸውን ገልጸዋል፡፡ችግኞችን ተክሎ ጥሎ መሄድ ሳይሆን መኮትኮት߹ ማረምና የመፅደቅ መጠናቸውን መከታተል አስፈላጊ ነው ያሉት ምክትል ዳይሬክተሩ፣ ችግኞች በተተከሉበት ጣቢያ በመምጣት ከማየት ያለፈ ተገቢ እንክብካቤ ማድረግ እንደሚገባ አብራርተዋል ፡፡እንደ ምክትል ዳይሬክተሩ
ገለፃ “ሠራተኞች
ባለቤት የማንሆናቸውን ችግኞች
አንተክልም” በሚል
መሪ ሀሳብ የተካሄደ
የችግኝ ተከላ በመሆኑ
ለእንክብካቤውም ጊዜ ወስደው እየሰሩ መሆኑን ጠቁመዋል፤ ሠራተኞቹም ወደ አካባቢው ከመምጣታቸው በፊት ችግኞችን ለመንከባከብ አስፈላጊ የሆኑ ቁሳቁሶችን በሙሉ ተዘጋጅተው መምጣታቸውን አብራርተዋል፡፡ችግኞቹን በዘላቂነት ውሃ
ለማጠጣት፣ ለማረም ፣ለመኮትኮትና
ከእንስሳት ንክኪ ለመጠበቅ
የሚችሉ ሰዎች የመቅጠር
ስራ እንደተሰራ የተናገሩት
ምክትል ዳይሬክተሩ፣ በየወሩ
እንኳን መምጣት ባይቻል
ስራውን አካባቢው ላይ
ሆነው ለሚያከናውኑ ሰዎች
አካፋና ዶማ እንዲሁም
ሌሎች ቁሳቁሶች መሟላታቸውንም
አመልክተዋል፡፡ በሚኒስቴር መስሪያ ቤቱ የተፋሰስ ባለሞያ የሆኑት አቶ ዳምጠው በቀለ በበኩላቸው ከወረዳው እንዲሁም ከአካባቢው ማህበረሰብ ጋር በመወያየት የአጥር ማጠርያ ሽቦ በመግዛት ችግኞቹን ከእንስሳት ንክኪ እንዲጠበቅ መደረጉን ተናግረዋል፡፡በሐምሌ 22 ቀን
2011 ዓ.ም የአረንጓዴ
አሻራ ቀን እና
ከዚያ በፊት በሚኒስቴር
መስሪያ ቤቱ በሱሉልታ
ወረዳ በአጠቃላይ 27 ሺህ
500 ችግኞች የተተከሉ ሲሆን
ከዚህ ውስጥ 24 ሺህ
በትናንትናው ዕለት እንክብካቤ
በተደረገበት በሌሎ ጨቤቃ
ቀበሌ መሆኑን ኃላፊው
ገልጸዋል፡፡አዲስ ዘመን ጳጉሜ 6/2011ዳግማዊት ግርማ